****

**Joniškio rajono savivaldybės
TARYBA**

**SPRENDIMAS**

**DĖL JONIŠKIO RAJONO SAVIVALDYBĖS TARYBOS 2012 M. lapkričio 22 D. SPRENDIMO NR. T-204 „DĖL MOKINIŲ VEŽIOJIMO ORGANIZAVIMO IR VAŽIAVIMO IŠLAIDŲ KOMPENSAVIMO joniškio rajono SAVIVALDYBĖje TVARKOS APRAŠO PATVIRTINIMO“ PAKEITIMO**

2015 m. rugpjūčio 26 d. Nr. T-145

Joniškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, atsižvelgdama į Lietuvos savivaldybių asociacijos 2015-05-29 raštą Nr. 6359 ir Lietuvos Respublikos specialiųjų tyrimų tarnybos 2015-05-28 antikorupcinio vertinimo išvadą Nr. 4-01-4022 „Dėl mokyklinių autobusų naudojimo tvarkos aprašų“, Joniškio rajono savivaldybės taryba

n u s p r e n d ž i a:

Pakeisti Mokinių vežiojimo organizavimo ir važiavimo išlaidų kompensavimo Joniškio rajono savivaldybėje tvarkos aprašo, patvirtinto Joniškio rajono savivaldybės tarybos 2012 m. lapkričio 22 d. sprendimu Nr. T-204 (su pakeitimais, padarytais Joniškio rajono savivaldybės tarybos 2013 m. spalio 10 d. sprendimu Nr. T-151 ir 2014 m. spalio 2 d. sprendimu Nr. T-153), 3.1 punktą ir išdėstyti taip:

„3.1. toliau kaip 3 kilometrus kaimuose ir miesteliuose gyvenantiems bendrojo ugdymo programas vykdančių mokyklų 9–12 klasių (gimnazijų 1–4 klasių), profesinio mokymo įstaigų ir neformaliojo vaikų švietimo įstaigų mokiniams, šių mokyklų ar įstaigų darbo dienomis važiuojantiems į mokyklą ar įstaigą iki 40 km ir atgal mokinio pažymėjime nurodytu maršrutu vietinio (priemiestinio) reguliaraus susisiekimo autobusais, tolimojo reguliaraus susisiekimo autobusais. Priešmokyklinio ugdymo ir 1–8 klasių mokinių vežiojimas kompensuojamas į artimiausią tinkamą bendrojo ugdymo programą vykdančią mokyklą (mokiniams, lankiusiems pasirinktas kitas ugdymo įstaigas iki Lietuvos Respublikos transporto lengvatų įstatymo pakeitimo įsigaliojimo dienos (2013 m. liepos 13 d.), kelionės išlaidos kompensuojamos ne ilgiau kaip 3 metus, kol baigs pradinio ar pagrindinio ugdymoprogramą)“.

Savivaldybės meras Gediminas Čepulis